****

**Canllaw cam wrth gam - pleidleisio**

Rwy'n siŵr eich bod eisoes yn meddwl am sut i adeiladu cefnogaeth gyhoeddus dros eich prosiect. Mae annog pobl leol efallai nad ydynt yn gwybod am eich prosiect i bleidleisio drosoch yn bwysig dros ben!

Dyma fwy o wybodaeth am sut gall pobl bleidleisio drosoch.

**Pleidleisio ar-lein**

Eleni rydym yn canolbwyntio ar y bleidlais ar-lein, nod eich ymgyrch fydd gyrru'r cyhoedd i'r wefan i bleidleisio dros eich prosiect.

Mae pleidleisio ar-lein hyd yn oed yn haws eleni ac rydym wedi gwneud rhai newidiadau i adlewyrchu'r ffaith bod mwyfwy o bobl yn defnyddio dyfais symudol i gyrchu pethau ar-lein. Y ffordd y gall pobl bleidleisio ar-lein yw trwy **www.prosiectaurbobl.org.uk**.

Bydd pobl yn gallu pleidleisio dim ond rhwng 9am ar ddydd Llun 01 Ebrill a hanner dydd ar ddydd Llun 15 Ebrill 2019. Dyma'r camau y gall pobl eu dilyn i bleidleisio dros eich prosiect:

**Cam 1 – Dewch o hyd i brosiect!**

Dewiswch ranbarth ar ein map neu restr, trwy nodi eich côd post, neu rhowch ganiatâd i ni ddefnyddio'ch lleoliad presennol.

Gallwch bleidleisio mewn mwy nag un rhanbarth ond gallwch bleidleisio dros un prosiect yn unig ym mhob rhanbarth. Os ydych eisiau pleidleisio mewn mwy nag un rhanbarth bydd angen i chi fwrw eich holl bleidleisiau ar yr un pryd.

**Cam 2 – Cliciwch ar brosiect yn y rhanbarth rydych wedi'i ddewis**

Gwyliwch y ffilmiau i gael gwybod mwy am y prosiectau a dewiswch un i bleidleisio drosto yn y rhanbarth hwnnw. Bydd y prosiect a ddewiswch yn cael ei ychwanegu at eich basged wedyn. Ychydig bach fel siopa ar-lein!

**Cam 3 – Cyflwynwch eich pleidlais**

Pan fyddwch wedi dewis prosiect, cyflwynwch eich pleidlais neu porwch ranbarthau eraill i bleidleisio dros brosiectau mewn rhanbarth gwahanol. Bob tro y byddwch yn dewis prosiect i bleidleisio drosto mewn rhanbarth gwahanol, fe gaiff ei ychwanegu at eich basged. Pan fyddwch wedi dewis un prosiect ar gyfer yr holl ranbarthau y dymunwch bleidleisio drostynt, rydych yn barod i gyflwyno'ch pleidlais.

Wrth gyflwyno'ch pleidlais, rydym yn gofyn am eich enw, cyfeiriad e-bost NEU rif ffôn symudol a chôd post.

Mae'n rhaid i bob pleidlais gael ei dilysu gan y pleidleisiwr ac eleni gallwch wneud hyn naill ai gyda rhif ffôn symudol neu eich cyfeiriad e-bost.

**Os dymunwch ddilysu eich pleidlais trwy ffôn symudol** bydd testun yn cael ei anfon atoch sy'n cynnwys côd dilysu. Bydd angen i chi nodi'r côd hwn yn y blwch ar y dudalen bleidleisio. Byddwch yn gwneud hyn pan fyddwch ar y wefan o hyd felly dyma'r ffordd gyflymaf o ddilysu a bwrw eich pleidlais. **Er mwyn i'ch pleidlais gael ei bwrw, gwnewch yn siŵr eich bod yn cyflwyno'r côd dilysu cyn gadael y wefan.**

**Os byddwch yn dewis dilys eich pleidlais/pleidleisiau trwy e-bost** bydd dolen yn cael ei hanfon atoch trwy e-bost y bydd angen i chi glicio arni i gadarnhau'ch pleidlais. Ni fydd angen i chi ddychwelyd i wefan Prosiectau'r Bobl i wneud hyn. **Er mwyn i'ch pleidlais gael ei gyfrif, dilynwch y ddolen hon a chofiwch wirio'ch ffolder post sothach hefyd.**

**Pleidleisio drwy'r post**

Bydd 300 o gardiau parod yn cael eu gyrru at bob prosiect i'w defnyddio gan bobl na allant bleidleisio dros brosiect ar-lein.

Byddwch yn derbyn y cardiau post parod a'r amlenni rhagdal fel rhan o'ch cwdyn nwyddau Prosiectau'r Bobl. Dylech dderbyn hwn erbyn canol mis Mawrth. Bydd y cyfeiriad dychwelyd wedi'i argraffu ar yr amlenni rhagdalu. Dylech osod uchafswm o 60 o gardiau post ym mhob amlen A4.

Dim ond y cardiau post parod hyn y byddwn yn eu derbyn gan fod gan bob un rif adnabod unigryw. Gallwch bleidleisio dros un prosiect ar bob cerdyn post. Ni fydd unrhyw gerdyn post arall a ddefnyddir i bleidleisio'n cael ei dderbyn ac ni chaiff y bleidlais ei chyfrif. Ni allwn ddarparu mwy na 300 o gardiau post.

Dylai'r cardiau post a dderbyniwch gael eu llenwi dim ond gan y sawl sy'n pleidleisio gan y bydd angen iddynt lenwi eu manylion eu hunain. Rydym yn deall y gallai fod angen cefnogaeth ar rai pobl wrth lenwi eu cerdyn post ac rydym yn deall y gallai fod achlysuron pan fydd rhywun arall yn helpu i lenwi'r cerdyn post. Fodd bynnag, sylwer y bydd y beirniaid pleidleisio'n gwirio'r cardiau post a gyflwynir, ac os ydym yn amau bod pleidleisio twyllodrus wedi digwydd sydd â'r effaith o wyro neu aflonyddu'n ormodol â'r bleidlais, rydym yn cadw'r hawl i ddiarddel y pleidleisiau hynny a/neu ddiarddel prosiect o Brosiectau'r Bobl.

I helpu sicrhau bod y cerdyn post yn cyrraedd ar amser, mae'n syniad da ei anfon trwy'r post olaf ar ddydd Mercher 10 Ebrill 2019.